ਅੰਕਿਤਾ ਕਹਿੰਦੀ ਹੈ ਮੇਰਾ ਵੋਟ ਮਹੱਤਵਪੂਰਨ ਹੈ ਜਿਹੜਾ ਦੁਨੀਆਂ ਬਦਲ ਸਕਦਾ ਹੈ

ਉਸ ਨੇ ਮੈਨੂੰ ਉਹ ਕੰਧ ਦਿਖਾਈ ਜਿੱਥੇ ਗੋਲੀਆਂ ਦੇ ਨਿਸ਼ਾਨ ਬਣੇ ਹੋਏ ਸਨ। ਉਸ ਦੇ ਪਿੰਡ ਦੀਆਂ ਉਹ ਪੁਰਾਣੀਆਂ ਕੰਧਾਂ ਐਨੀ ਗੰਭੀਰ ਸਥਿਤੀ ਵਿੱਚ ਹਨ ਕਿ ਮੈਂ ਇਹ ਸਮਝ ਨਹੀਂ ਸਕੀ ਕਿ ਨੁਕਸਾਨ ਗੋਲੀਆਂ ਲਗਣ ਨਾਲ ਹੋਇਆ ਹੈ ਜਾਂ ਫਿਰ ਪਿੰਡ ਦੀ ਗਰੀਬੀ ਕਾਰਨ।

ਮੈਂ ਯੂਪੀ ਦੇ ਜ਼ਿਲ੍ਹਾ ਮੁਜ਼ੱਫਰਨਗਰ ਦੇ ਆਦੁਲਪੁਰ ਤਾਲੁਕਾ ਪੁਰਕੁਆਜ਼ੀ ਵਿੱਚ ਸੀ ਜਿੱਥੇ ਅੰਕਿਤਾ ਆਪਣੇ ਪਰਿਵਾਰ ਨਾਲ ਰਹਿੰਦੀ ਹੈ।

ਅੰਕਿਤਾ ਨੇ ਦੱਸਿਆ, ''ਦੂਜੀ ਜਾਤੀ ਦੇ ਲੋਕਾਂ ਦਾ ਸਾਡੇ ਪਿੰਡ ਦੇ ਇੱਕ ਸ਼ਖ਼ਸ ਨਾਲ ਝਗੜਾ ਹੋਇਆ। ਕਾਰਨ? ਉਹ ਮੋਟਰਕਸਾਈਕਲ ਚਲਾ ਰਿਹਾ ਸੀ ਤੇ ਕੁਝ ਉਸਦੇ ਸਾਹਮਣੇ ਟਰੈਕਟਰ ਚਲਾ ਰਹੇ ਸਨ। ਉਸ ਨੇ ਹੌਰਨ ਵਜਾਇਆ ਅਤੇ ਉਹ ਨਾਰਾਜ਼ ਹੋ ਗਏ।’’

 ਉਹ ਉਸ ਨਾਲ ਝਗੜਨ ਲੱਗੇ। ਸਾਡੇ ਪਿੰਡ ਦੇ ਕੁਝ ਲੋਕਾਂ ਨੇ ਆ ਕੇ ਉਨ੍ਹਾਂ ਨੂੰ ਛੁਡਾਇਆ ਪਰ ਲੜਾਈ ਉੱਥੇ ਹੀ ਖ਼ਤਮ ਨਾ ਹੋਈ। 

ਅਗਲੇ ਦਿਨ ਮੁੜ ਉਹ ਲੋਕ ਸਾਡੇ ਪਿੰਡ ਆਏ। ਉਨ੍ਹਾਂ ਦੇ ਨਾਲ ਕੁਝ ਹੋਰ ਲੋਕ ਸਨ। ਸਾਰੇ ਟਰੈਕਟਰ 'ਤੇ ਸਨ ਤੇ ਲਗਾਤਾਰ ਗੋਲੀਆਂ ਚਲਾ ਰਹੇ ਸਨ। ਉਹ ਚੀਕ ਰਹੇ ਸਨ,''ਤੁਸੀਂ ਕਿੰਨੀ ਵੀ ਕੋਸ਼ਿਸ਼ ਕਰ ਲਵੋ, ਤੁਸੀਂ ਦਲਿਤ ਸਾਡੇ ਤੋਂ ਅੱਗੇ ਨਹੀਂ ਵੱਧ ਸਕਦੇ।''

''ਮੈਂ ਆਪਣੇ ਘਰ ਦੇ ਅੰਦਰ ਲੁਕ ਗਈ। ਮੈਂ ਐਨੀ ਡਰੀ ਹੋਈ ਸੀ ਕਿ ਦੱਸ ਨਹੀਂ ਸਕਦੀ। ਪਿਛਲੇ ਸਾਲ 2 ਅਪ੍ਰੈਲ ਨੂੰ ਸਾਡੇ ਪਿੰਡ ਵਿੱਚ ਦੰਗੇ ਹੋਏ। ਲਗਾਤਾਰ ਗੋਲੀਆਂ ਚੱਲ ਰਹੀਆਂ ਸਨ। ਉਸ ਸਮੇਂ ਪਹਿਲੀ ਵਾਰ ਮੈਂ ਅਸਲ ਵਿੱਚ ਗੋਲੀ ਵੇਖੀ ਸੀ। ਅੱਜ ਵੀ ਉਹ ਘਟਨਾ ਮੈਨੂੰ ਯਾਦ ਹੈ।''

''ਮੈਂ ਅਜੇ ਵੀ ਇਹ ਸੋਚ ਕੇ ਡਰ ਜਾਂਦੀ ਹਾਂ ਕਿ ਕੀ ਹੁੰਦਾ ਜੇ ਔਰਤ ਜਾਂ ਕੋਈ ਬੱਚਾ ਉਨ੍ਹਾਂ ਦੇ ਰਸਤੇ ਵਿੱਚ ਆ ਜਾਂਦਾ ਜਿਹੜੇ ਟਰੈਕਟਰ 'ਤੇ ਚੜ੍ਹ ਕੇ ਲਗਾਤਾਰ ਗੋਲੀਆਂ ਚਲਾ ਰਹੇ ਸਨ। ਇਹ ਸੋਚਣਾ ਵੀ ਮੈਨੂੰ ਡਰਾਉਂਦਾ ਹੈ।''

ਇਹ ਵੀ ਪੜ੍ਹੋ:

ਮੈਂ ਅਤੇ ਮੇਰਾ ਸਾਥੀ ਉੱਤਰ ਪ੍ਰਦੇਸ਼ ਦੇ ਇਸ ਛੋਟੇ ਜਿਹੇ ਪਿੰਡ ਵਿੱਚ ਇਹ ਸਮਝਣ ਲਈ ਗਏ ਕਿ 18 ਸਾਲਾ ਕੁੜੀ ਲਈ 2019 ਦੀਆਂ ਲੋਕ ਸਭਾ ਚੋਣਾਂ ਵਿੱਚ ਕੀ ਮਹੱਤਵਪੂਰਨ ਮੁੱਦੇ ਹਨ। ਅੰਕਿਤਾ ਪਹਿਲੀ ਵਾਰ ਵੋਟ ਕਰੇਗੀ। 

ਕਿਹੜੇ ਮਹੱਤਵਪੂਰਨ ਮੁੱਦੇ ਹਨ

ਅੰਕਿਤਾ ਕਹਿੰਦੀ ਹੈ,''ਮੈਂ ਚਾਹੁੰਦੀ ਹਾਂ ਕਿ ਦਲਿਤਾਂ ਖਿਲਾਫ਼ ਹੁੰਦੀ ਇਹ ਹਿੰਸਾ ਅਤੇ ਦੰਗੇ ਖ਼ਤਮ ਹੋ ਜਾਣ। ਮੈਂ ਉਸ ਨੂੰ ਵੋਟ ਕਰਾਂਗੀ ਜੋ ਇਨ੍ਹਾਂ ਦੰਗਿਆਂ ਨੂੰ ਖਤਮ ਕਰੇ।''

ਅੰਕਿਤਾ ਮੁਤਾਬਕ ਉਹ ਉਸ ਪਾਰਟੀ ਨੂੰ ਵੋਟ ਦੇਵੇਗੀ ਜਿਹੜੀ ਦੰਗੇ ਰੋਕੇ

ਦੰਗੇ, ਤਸ਼ੱਦਦ ਅਤੇ ਹਿੰਸਾ ਔਰਤਾਂ ਨੂੰ ਕਿਵੇਂ ਪ੍ਰਭਾਵਿਤ ਕਰਦੀ ਹੈ?

ਅਜਿਹੀਆਂ ਘਟਨਾਵਾਂ ਸੁਰਖ਼ੀਆਂ ਬਣਦੀਆਂ ਹਨ। ਪੀੜਤਾਂ ਦੀ ਗਿਣਤੀ ਅਤੇ ਸਰਕਾਰ ਵੱਲੋਂ ਐਲਾਨੀ ਮਦਦ 'ਤੇ ਗੱਲਾਂ ਹੋਣ ਲਗਦੀਆਂ ਹਨ। 

ਪਰ ਉਨ੍ਹਾਂ ਔਰਤਾਂ ਦਾ ਕੀ ਹੁੰਦਾ ਹੈ ਜਿਨ੍ਹਾਂ ਨੂੰ ਅਜਿਹੇ ਦੰਗਿਆਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ? ਇਸ ਤੋਂ ਬਾਅਦ ਉਨ੍ਹਾਂ ਦੀ ਜ਼ਿੰਦਗੀ ਕਿਵੇਂ ਬਦਲ ਜਾਂਦੀ ਹੈ? ਕੀ ਦੰਗੇ ਔਰਤਾਂ ਨੂੰ ਮਰਦਾਂ ਨਾਲੋਂ ਕੁਝ ਵੱਖਰਾ ਪ੍ਰਭਾਵਿਤ ਕਰਦੀ ਹੈ?

ਅੰਕਿਤਾ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
#MyVoteCounts : ਇੱਥੇ ਅਧਿਆਪਕ ਕਹਿੰਦੇ, 'ਧੀਆਂ ਨੂੰ ਸਕੂਲ ਨਾ ਭੇਜੋ'